**Jegyzőkönyv[[1]](#footnote-1)\***

**Esély Szociális Társulás Társulási Tanácsa**

**2015. március 4-i üléséről**

**Az ülés helye:** Budaörsi Polgármesteri Hivatal, III. emelet 307-as tárgyaló terme (2040 Budaörs, Szabadság út 134. sz.)

**Jelen vannak**: Wittinghoff Tamás Budaörs polgármestere, König Ferenc Sóskút polgármestere, Pátrovics Benedek Pusztazámor polgármestere

**Tanácskozási joggal jelen vannak:** dr. Bocsi István jegyző,Kövesdi Gabriella (szociális és egészségügyi irodavezető), Teller Tamásné gyermek- és ifjúságvédelmi szakértő, Barta Gáborné pénzügyi irodavezető, Erdős Károlyné jegyzői irodavezető, Vágó Csaba polgármesteri kabinetvezető, Károly Katalin (SZGYK)

*Jegyzőkönyvvezető: Timár Zsanett*

**Wittinghoff Tamás polgármester:** Tisztelettel köszönti a Társulási Tanács megjelent tagjait, valamint a tanácskozási joggal megjelent kollégákat.

Megállapítja, hogy a Társulási Tanács határozatképes, 3 fő jelen van. Az ülést 906 órakor megnyitja.

**Napirendhez:**

**Wittinghoff Tamás elnök:** Ismerteti a kiküldött meghívó szerinti napirendi pontokat.

Az ülés jegyzőkönyv-hitelesítőjéül Pátrovics Benedeket, Pusztazámor polgármesterét javasolja, amelyet a Tanács **3 igen** szavazattal támogatott.

Ezt követően ismerteti a Társulási Tanács meghívó szerinti napirendjét. Tájékoztatásul elmondja, hogy érkezett egy kiegészítő előterjesztés az 1.) Esély Szociális Társulás 2015. évi költségvetési határozatának elfogadása c. napirendi ponthoz tovább egy sürgősségi előterjesztés: Az Esély Szociális Társulás használatába adott ingatlan továbbhasznosítása.

A Társulási Tanács ezt követően **3 igen** szavazattal elfogadta a meghívó szerinti napirendjét a fent említett módosításokkal együtt.

**1/2015. (III.04.) sz. ESZT határozat**

**Napirend és jegyzőkönyv-hitelesítő megválasztása**

**I.**

**Napirend**

1. Az Esély Szociális Társulás 2015. évi költségvetési határozatának elfogadása
2. Az Esély Szociális Társulás 2014. évi költségvetésének módosítása
3. Tájékoztatás az Esély Szociális Társulás használatába adott ingatlan továbbhasznosítása

**II.**

**Jegyzőkönyv-hitelesítő megválasztása**

Az Esély Szociális Társulás Társulási Tanácsa 2015. március 4-i ülésének jegyzőkönyv-hitelesítőjéül Pátrovics Benedeket választja.

**Napirend előtti hozzászólás:** nem volt.

**Napirendek tárgyalása:**

**1. Az Esély Szociális Társulás 2015. évi költségvetési határozatának elfogadása**

*(Az előterjesztés a jegyzőkönyv 1/1. sz. melléklete)*

**Wittinghoff Tamás elnök:** Felteszi szavazásra az előterjesztésben szereplő határozati javaslat 1. és 2. pontjait valamint a kiegészítő előterjesztés határozati javaslatát, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**2/2015. (III.04.) sz. ESZT határozat**

**Az Esély Szociális Társulás 2015. évi költségvetési határozatának elfogadása**

1. Az Esély Szociális Társulás Társulási Tanácsa az Esély Szociális Társulás **2015. évi költségvetését az előterjesztés I.sz. mellékletben foglalt tartalommal, irányító szervi támogatás folyósítása nélkül, 170.481 e Ft bevételi, illetve 170.481 e Ft kiadási főösszeggel fogadja el.**
2. Az Esély Szociális Társulás az általa fenntartott költségvetési szervnél foglalkoztatott **közalkalmazottak részére** a 2015. évi költségvetésében **a törvény szerinti illetményeken túl az alábbiakat biztosítja:** 
   * Foglalkoztatottakra jutó **cafetéria-juttatás bruttó 200.000Ft/álláshely,**
   * **Kereset-kiegészítés éves keretösszege: 7. 464 e Ft,**
   * **Egyhavi külön juttatás éves keretösszege: 4.357 e Ft,** mely közalkalmazottanként a garantált illetmény. Az egyhavi külön juttatást tárgyév december 1-15 között kell kifizetni. Az egyhavi külön juttatást annak a közalkalmazottnak kell teljesíteni, aki a tárgyév december 1-jén közalkalmazotti jogviszonyban áll, próbaidejét letöltötte, továbbá tartós távolléte tárgyévben a 30 napot nem haladta meg. 30 napot meghaladó tartós távollét, valamint évközben történő jogviszony létesítése esetén az egyhavi külön juttatás időarányos részét kell teljesíteni,
   * **Jutalom címén az éves keretösszeg: 5.170 e Ft.**

Határidő: azonnal

Felelős: Elnök

Végrehajtást végzi: Pénzügyi Iroda

**3.)** Az Esély Szociális Társulás Társulási Tanácsa **elfogadja a 2014. évi költségvetési maradvány várható összegével kapcsolatos tájékoztatót.**

*(Várható maradvány: Budaörs: 6.546 e Ft, Pusztazámor: 326 e Ft, Sóskút: 2.108 e Ft, Biatorbágy: 176 e Ft, Herceghalom: 34 e Ft, Törökbálint: 3.527 e Ft)*

Határidő: azonnal

Felelős: Elnök

Végrehajtást végzi: Pénzügyi Iroda

**2.) Esély Szociális Társulás 2014. évi költségvetésének módosítása**

*(Az előterjesztés a jegyzőkönyv 1/2. sz. melléklete)*

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**3/2015. (III.04.) sz. ESZT határozat**

**Esély Szociális Társulás 2014. évi költségvetésének módosítása**

Az Esély Szociális Társulás Társulási Tanácsa az Esély Szociális Társulás **2014. évi költségvetésének módosítását** az előterjesztés **1. sz. mellékletben foglalt tartalommal,** **az irányító szervi támogatás folyósítása nélkül, 183.788 e Ft bevételi és 183.788 e Ft kiadási főösszeggel fogadja el**.

Határidő: azonnal

Felelős: elnök

Végrehajtást végzi: Pénzügyi Iroda

**3.) Tájékoztatás az Esély Szociális Társulás használatába adott ingatlan továbbhasznosítása**

*(Az előterjesztés a jegyzőkönyv 1/3. sz. melléklete)*

**Wittinghoff Tamás elnök:** Felteszi szavazásra az előterjesztésben szereplő határozati javaslatot, melyet a Társulási Tanács **3 egyhangú igen** szavazattal elfogadott.

*(A szavazáskor jelenlévő Társulási Tanács tagjainak száma: 3 fő.)*

**4/2015. (III.04.) sz. ESZT határozat**

**Tájékoztatás az Esély Szociális Társulás használatába adott ingatlan továbbhasznosítása**

Az Esély Szociális Társulás Társulási Tanácsa úgy dönt, hogy az Ö/S13-1373 számú Használati szerződéssel használatába adott 2040 Budaörs, Szivárvány u. 5. szám alatti, 1036/34/A/100 hrsz.-ú ingatlan 14,25 nm nagyságú helyiségét a Budakörnyéki Látássérültek Egyesülete feladatainak ellátásához, a Vakok- és Gyengénlátók Közép-Magyarországi Regionális Egyesülete és Budakörnyéki Látássérültek Közhasznú Egyesülete részére, 2015. január 01. napjától 2016. június 30. napjáig a 2014. január 20. napján kelt SZ12/2014/00006 számú szerződésben foglaltakkal azonos feltételek mellett használatba adja.

Az Esély Szociális Társulás Társulási Tanácsa felkéri a Társulási Tanács Elnökét, hogy a vonatkozó használatba adási szerződést kösse meg.

Az Esély Szociális Társulás Társulási Tanácsa az Ö/S13-1373 számú szerződés 5.) pontja értelmében jelen döntéssel egyidejűleg tájékoztatja Budaörs Város Önkormányzat Képviselő-testületét az ingatlan továbbhasznosításának szándékáról.

Határidő: 2 hónap

Felelős: Társulási Tanács elnöke

Végrehajtást végzi: Esély Szociális Társulás

Szociális és Egészségügyi Iroda

**Wittinghoff Tamás** polgármester, a Társulási Tanács **elnök**e megköszönte a Tanács munkáját és az ülést 912 órakor bezárta.

**k.m.f.**

…………………………… …………………………..

Wittinghoff Tamás Pátrovics Benedek

Társulási Tanács elnöke jegyzőkönyv-hitelesítő

*Mellékletek:*

*1. sz.: Az előterjesztések mellékletekkel együtt*

*2. sz.: Forgatókönyv*

1. *A jegyzőkönyv összeállításának időpontja: 2015. március 4.* [↑](#footnote-ref-1)